OpenLLM-France/wikimedia huggingface dataset:
# Plotinòpolis

Plotinòpolis (en llatí Plotinopolis, en grec antic Πλωτινόπολις) era una ciutat de Tràcia a la via entre Trajanòpolis i Adrianòpolis. Segons l'Itinerari d'Antoní es trobava a uns 30 km d'Adrianòpolis.
Probablement va ser fundada per Trajà al mateix temps que Trajanòpolis, i li va donar el nom en honor de la seva dona Pompeia Plotina. Justinià I la va restaurar.
Es creu que pot correspondre a la moderna Demòtica.

## Referències

* ↑ Smith, William (ed.). «Plotinopolis». Dictionary of Greek and Roman Geography (1854). [Consulta: 14 juliol 2021].
# Volta a Alemanya 2019

La Volta a Alemanya 2019, 34a edició de la Volta a Alemanya, es disputà entre el 29 d'agost i l'1 de setembre de 2019 sobre un recorregut de 703 km repartits quatre etapes. La cursa formava part del calendari de l'UCI Europa Tour 2019, amb una categoria 2.HC.
El vencedor final fou el belga Jasper Stuyven (Trek-Segafredo), mentre Sonny Colbrelli (Bahrain-Merida) i Yves Lampaert (Deceuninck-Quick Step) completaren el podi.

## Equips

L'organització convidà a prendre part en la cursa a quinze equips UCI WorldTeams, tres equips continentals professionals i quatre equips continentals:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 29 de ago | Hannover – Halberstadt | etapa plana | 167 | Pascal Ackermann | Pascal Ackermann |
| 2a etapa | 30 de ago | Marburg – Göttingen | etapa accidentada | 199 | Alexander Kristoff | Alexander Kristoff |
| 3a etapa | 31 de ago | Göttingen – Eisenach | etapa accidentada | 177 | Kasper Asgreen | Jasper Stuyven |
| 4a etapa | 1 de set | Eisenach – Erfurt | etapa de mitja muntanya | 160 | Sonny Colbrelli | Jasper Stuyven |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :
Font: ProCyclingStats :

### Etapa 4

Font: ProCyclingStats :

## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació de la muntanya | Classificació per punts | Classificació dels joves | Classificació por equips |
| 1.ª | Pascal Ackermann | Pascal Ackermann | Julien Bernard | Pascal Ackermann | Pascal Ackermann | UAE Emirates |
| 2.ª | Alexander Kristoff | Alexander Kristoff | Davide Villella | Alexander Kristoff | Marc Hirschi | UAE Emirates |
| 3.ª | Kasper Asgreen | Jasper Stuyven | Vincenzo Nibali | Alexander Kristoff | Marc Hirschi | Deceuninck-Quick Step |
| 4.ª | Sonny Colbrelli | Jasper Stuyven | Magnus Cort | Sonny Colbrelli | Marc Hirschi | Deceuninck-Quick Step |
| Classificacions finals | Classificacions finals | Jasper Stuyven | Magnus Cort | Sonny Colbrelli | Marc Hirschi | Deceuninck-Quick Step |

## Referències

* ↑ «2019»34th Deutschland Tour (2.HC)». procyclingstats.com.
* ↑ «El alemán Pascal Ackermann, primer líder en el Tour de Alemania». biciciclismo.com, 29-08-2019 [Consulta: 10 setembre 2019].
* ↑ «2ª etapa y liderato para Kristoff en Alemania». biciciclismo.com, 30-08-2019 [Consulta: 10 setembre 2019].
* ↑ «Kasper Asgreen gana la 3ª y Stuyven es el nuevo líder en Alemania». biciciclismo.com, 31-08-2019 [Consulta: 10 setembre 2019].
* ↑ «Colbrelli gana la última y Stuyven se lleva el Tour de Alemania». biciciclismo.com, 01-09-2019 [Consulta: 10 setembre 2019].

## Enllaços externs

* Web oficial
# Ernest II de Saxònia-Gotha-Altenburg

Ernest II de Saxònia-Gotha-Altenburg (en alemany Ernst II von Sachsen-Gotha-Altenburg) va néixer a Gotha el 30 de gener de 1745 i va morir a la mateixa ciutat el 20 d'abril de 1804. Era el tercer fill del duc Frederic III de Saxònia-Gotha-Altenburg i de la princesa Lluïsa Dorotea de Saxònia-Meiningen.

## Biografia

La mort prematura dels seus germans, Lluís el 1735 i Frederic el 1756, el van convertir en l'hereu del Ducat de Saxònia-Gotha-Altenburg. La seva mare va procurar-li una adequada educació seleccionant un grup selecte de professors amb els quals el 1768 va emprendre un viatge pedagògic als Països Baixos, Anglaterra i França.
Va governar com a Duc de Saxònia-Gotha-Altenburg entre el 1772 i el 1804. Interessat especialment en les ciències, en l'astronomia i en la física, va implantar els ideals de la Il·lustració. Va fomentar el teatre i les ciències naturals, va modernitzar el sistema educatiu i la Hisenda, cosa que va situar Saxònia-Gotha-Altenburg al capdavant dels ducats saxons de Turíngia.
Amb el seu amic astrònom Franz von Zach, va crear l'Observatori de Gotha (Sternwarte Gotha) que es va convertir en un punt de referència per als astrònoms europeus.
El 1774, es va convertir en francmaçó, i ingressà en la lògia Zum Rautenkranz de Gotha, on el 1775 va ser nomenat Gran Maestre de la Logia d'Alemanya. El 1784, se li encomanà el càrrec de Supervisor de la Baixa Saxònia, oferint asil polític a Gotha al seu fundador, Adam Weishaupt, el 1787.

## Matrimoni i fills

El 21 de març de 1769, es va casar a Meiningen amb la princesa Carlota de Saxònia-Meiningen (1751-1827), filla del duc Antoni Ulric i de Carlota Amàlia de Hessen-Philippsthal. El matrimoni va tenir quatre fills:
* Ernest, príncep hereu de Saxònia-Gotha-Altenburg (27 de febrer de 1770 - 3 de desembre de 1779).
* August, (23 de novembre de 1772 - 27 de maig de 1822, casat amb la princesa Lluïsa Carlota de Mecklenburg-Schwerin (1779-1801).
* Frederic, (28 de novembre de 1774 - 11 de febrer de 1825).
* Lluís (1777)

## Bibliografia

* Christoph Köhler/Andreas Klinger/Werner Greiling: Ernst II. von Sachsen-Gotha-Altenburg, Böhlau 2005, ISBN 3-412-19905-2

## Enllaços externs

«Bibliografia relacionada amb Ernest II de Saxònia-Gotha-Altenburg» (en alemany). Al catàleg de la Biblioteca Nacional d'Alemanya.
* Die Privatbibliothek Herzog Ernsts II. Arxivat 2007-06-09 a Wayback Machine. (mit Katalog)
# Orebanci de Trezè

Orebanci (grec antic: Οροιβάντιος, llatí: Oroebantius) fou un poeta èpic grec natural de Trezè. Els habitants de Trezè el consideraven un poeta encara més antic que Homer. L'esmenta Claudi Elià (Ποικίλη ἱστορία Varia historia, XI, 2).

## Referències

* ↑ Oroebantius a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 57
# Henry Charles Sirr

Henry Charles Sirr (1807 - 1872) fou un advocat, diplomàtic i escriptor britànic. Com a procurador dels tribunals va obtenir plaça al Lincoln's Inn de Londres i, finalment, va entrar en servei al govern, treballant com advocat adjunt de la reina al circuit meridional de Ceilan (actual Sri Lanka) a mitjans del segle xix.
Era fill d'Eliza D'Arcy i Henry Charles Sirr, policia en cap de Dublín. El seu germà gran va ser el sacerdot Joseph D'Arcy Sirr.
Se'l coneix potser millor per haver escrit Ceylon and the Cingalese, un llibre publicat en dos volums el 1850, que cobreix "la història, el govern, la religió, les antiguitats, les institucions, els ingressos i les capacitats de l'illa, i un informe complet de la darrera revolta; amb anècdotes que il·lustren els usos i costums de la gent". El llibre va ser considerat àmpliament com un relat autoritzada de la vida cotidiana de Ceilan. Va ser citat per Jules Verne a la seva clàssica obra Vint mil llegües de viatge submarí, en el capítol 2, el narrador del llibre, el prof. Aronnax, diu al lector que, mentre cercava una descripció de Ceilan a la biblioteca del capità Nemo, a bord del Nautilus, "vaig trobar un llibre de HC Sirr, Esq, titulat Ceilan i el singalès".
Sirr també va exercir com a vicecònsol britànic a Hong Kong des de 1843. Va descriure les seves experiències en un altre llibre, China and the Chinese, subtitulat: Their religion, character, customs and manufactures; the evils arising from the opium trade; with a glance at our religious, moral, political and commercial intercourse with the country ("La seva religió, caràcter, costums i manufactures; els mals derivats del tràfic d'opi; amb una mirada a les nostres relacions morals, polítiques, religioses i comercials amb el país"). El llibre ofereix importants punts de vista contemporanis sobre la naturalesa del comerç d'opi i el contraban endèmic que es va dur a terme a la regió del Riu Perla.

## Referències

* ↑ Hervey, Albert Henry Andrew. Wm. Shoberl. Ten Years in India or, the Life of a Young Officer. Volume 1 (en anglès), 1850.
# Corda (Ribeira Grande)

Corda és una vila al nord de l'illa de Santo Antão a l'arxipèlag de Cap Verd. Està situada a l'interior de l'illa, a 13 kilòmetres al nord de Porto Novo.

## Vegeu també

* Llista de nuclis de població de Cap Verd
Viccionari
# Luci Calpurni Pisó (noble)

Luci Calpurni Pisó (en llatí Lucius Calpurnius Piso) va ser un noble romà. Formava part de la gens Calpúrnia, una antiga família romana d'origen plebeu. Es va caracteritzar per la mateixa altivesa i independència que la resta de la seva família durant l'Imperi.
Se'l menciona per primer cop l'any 16, quan es queixa de la corrupció dels tribunals i amenaça amb marxar de Roma i passar la resta de la seva vida lluny de la ciutat. Era un noble important, i Tiberi va creure convenient calmar la seva ira. Va influir en els amics de Pisó per que el convencessin de no marxar. Tiberi, quan va consolidar la seva posició com a emperador, va considerar que ja era hora de castigar Pisó per les seves impertinències i l'any 24 el va fer acusar, per mitjà de Quint Grani, de conspirar contra ell. Quint Grani va presentar escrits burlescos contra Tiberi que deia que havia trobat a casa de Pisó, on també havia trobat verí. A més, deia que havia entrat amb armes al senat. Pisó va morir abans del judici.

## Referències

* ↑ Tàcit. Annals II,34; III,11; IV,21
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 376.
# Ostium

«Ostium» té aquests significats:
* Ostium (anatomia). Orifici molt fi d'entrada d'un conducte de certs òrgans, especialment de les trompes de Fal·lopi i d'Eustaqui.
* Ostium (esponges). Obertures de les esponges que permeten el pas de l'aigua a través seu, la qual porten a la cavitat central del cos.
* Ostium primum. Envà de l'embrió que divideix l'aurícula primitiva en dues cavitats. Apareix durant la tercera setmana de vida embrionària.
# Emblema de la República Socialista de Romania

L'emblema de la República Socialista de Romania va ser l'emblema nacional de Romania durant el període comunista entre 1947 i 1989.

## Descripció

L'emblema estava constituït per un paisatge, que consisteix en un bosc d'avets i una muntanya, prop dels quals hi ha un llac. Al bosc, hi ha una torre de perforació, i al cel darrere de la muntanya hi ha un sol naixent. Tot això està envoltat per dues espigues de blat que tenen entrellaçat un llistó amb els colors de la bandera nacional, i sobre el paisatge, hi ha una estrella vermella, símbol del socialisme.

## Història

Després de 1948, les autoritats comunistes van canviar tant la bandera com l'escut d'armes. L'escut d'armes es va tornar més emblemàticament fidel al simbolisme comunista: un paisatge (que representa un sol naixent, un tractor i un trepant petrolier) envoltat de ceps de blat lligats amb una tela amb els colors de la bandera nacional. El patró de l'emblema es va inspirar en l'emblema estatal de la Unió Soviètica.
Entre 1948 i 1966, hi va haver tres variants. El primer va arribar poc després de 1948 (la proclamació de la república popular). L'emblema mostra un paisatge amb un bosc d'avets i un promontori, a la banda d'una torre de perforació i en el cel un sol naixent en tota regla. A les espigues, hi havia el blat amb el lema "RPR" en lletres blanques en una cinta. El 1952, s'hi va afegir l'estrella vermella.
El canvi final a l'emblema comunista va tenir lloc el 1965 quan Romania va deixar de ser una República Popular i va esdevenir una República Socialista. En aquest moment, la redacció va canviar de RPR a República Socialista România amb alguns canvis menors en la cinta. L'emblema va romandre en ús fins a la caiguda de Nicolae Ceauşescu i el règim comunista, quan l'emblema comunista va ser eliminat de totes les banderes i segells oficials. Algunes banderes tenien un forat (un símbol de la revolució) i altres van canviar al format oficial blau-groc-vermell posterior. La redacció va canviar a només Romania. El nou escut d'armes va substituir a l'emblema socialista a 1992.
* Gener-març 1948
* Març 1948 - 1952
* 1952-1965

## Vegeu també

* Escut de Romania
* Bandera de la República Socialista de Romania

## Referències

* ↑ http://www.hubert-herald.nl/Romania2.htm
# Pablo Suárez García

Pablo Suárez García (Oviedo, 1973) és un investigador, traductor a l'asturià i acadèmic de l'Acadèmia de la Llengua Asturiana, conegut per les seves traduccions d'obres com Tirant lo Blanc, coeditat amb l'Acadèmia Valenciana de la Llengua, Curial e Güelfa, Proses profanes i la Tragèdia de Caldesa de Joan Roís de Corella. També és l'autor de la versió en asturià d'El Quixot o La Celestina. Abans de ser nomenat acadèmic, havia participat amb la institució en les seves «Xornaes Internacionals d'Estudiu» i va ser premiat en diverses ocasions en els seus Concursos de Recerca. D'altra banda, la seva formació universitària és molt variada: llicenciat en Enginyeria Superior de Telecomunicacions, en Matemàtiques i en Filologia Hispànica, a més de doctor en Filologia per la Universitat d'Oviedo i Especialista en Filologia Asturiana.

## Obres i traduccions

* A la gueta'l coritu: d'El Picu Coritu trubiecu a la Eneida de Virxilio en Lletres Asturianes número 101 (2009)
* Tirán el Blancu (2012)
* La identificación d'autoría n'asturianu en Lletres Asturianes número 109 (2013)
* La deturpación toponímica n'Asturies en Lletres Asturianes número 110 (2014)
* La torna de los clásicos de la Corona d'Aragón a la llingua asturiana en Revista Mirabilia (2015)
* L'arte la guerra. Sobre'l léxicu bélicu na nuesa llingua en Lletres Asturianes número 112 (2015)
* L'inxeniosu fidalgu don Quixote de la Mancha (2015)
* Curial ya Güelfa (2017)
* Decameró (2018)
* La Celestina (2018)

## Referències

* ↑ Press, Europa. «Pablo Suárez García, premio Urogallo de Llingua Asturia 2015», 14-07-2016. [Consulta: 23 juny 2020].
* ↑ «Pablo Suárez García: “L'asturianu debería llimpiase de castellanismos”». [Consulta: 23 juny 2020].
* ↑ «Pablo Suárez obtiene un 'cum laude' con su tesis sobre la fala de Trubia» (en castellà), 20-11-2007. [Consulta: 23 juny 2020].
# Saitama Super Arena

El Saitama Super Arena (さたま superarena Saitama Sūpā Arīna) és un pavelló esportiu multi-propòsit situat a Chuo-ko, Saitama, Prefectura de Saitama, Japó. Té una capacitat per a 37.000 persones i compta amb una secció mòbil que pot ser remoguda per a esdeveniments més petits.
El 31 de desembre del 2018, s'hi va realitzar un combat d'exhibició entre el boxejador Floyd Mayweather i el lluitador de kick boxing Tenshin Nasukawa.
S'hi va celebrar el Campionat Mundial de Patinatge Artístic sobre Gel de 2019 entre el 20 i el 24 de març del 2019.

## Referències

* ↑ «Floyd Mayweather venció por nocaut técnico al kickboxer japonés Tenshin Nasukawa en el primer round». Infobae, 31-12-2018.

## Enllaços externs

* Pàgina oficial
# Cova del Gat

La cova del gat, situada al Mas d'en Llop, és una cova a quatre quilòmetres del nucli de Figuerola del Camp. La boca d'entrada, que fa aproximadament un metre de diàmetre, està protegida per grans blocs calcaris. És un jaciment arqueològic que l'any 1934 ja va ser intervingut pel doctor Salvador Vilaseca, tot i que la cova ja s'havia descobert amb anterioritat. Vilaseca la va classificar com a sepulcral d'època eneolítica (2000 aC), als inicis de l'edat del bronze. Durant la dècada dels 70, estudiosos locals també hi van fer dues actuacions. A la cova s'hi han trobat fragments ceràmics amb decoració amb cordons i botons, i eines de sílex i os, a més de collarets.
Durant els anys 2006 i 2009 es van dur a terme diverses excavacions arqueològiques preventives que van aportar nous resultats: podem afirmar que la Cova del Gat va ser utilitzada com a cova sepulcral durant l'Edat del Bronze Inicial, on es van practicar inhumacions primàries successives d'almenys set individus, tant homes com dones, però tots ells d'edat adulta. Degut a diversos factors postdeposicionals (caus d'animals salvatges, remocions per enterraments posteriors, arrels dels arbres...) els esquelets no es troben en connexió anatòmica, sinó formant una ossera. Es van excavar dues sales, una de les quals estava tancada per una estructura de pedres i ossos humans que en dificultaven l'accés. L'aixovar estava format per diferents vasos, tenalles i bols ceràmics, puntes de sílex foliaformes, molins barquiformes de ma, denes de collaret d'os i esteatita, un fragment d'aixada i restes de fauna.

## Enllaços externs

* Memòria d'excavació a la Cova del Gat (2009).
* Figuerola del Camp difon les troballes a la Cova del Gat amb una conferència i una exposició. Diputació de Tarragona.
* Pàgina de l'Ajuntament de Figuerola
# Capec (equip ciclista)

L'equip Capec (codi UCI: CAP) va ser un equip ciclista professional kazakh, que competí de 2004 a 2007. Va tenir categoria continental.

## Principals resultats

* Volta a Grècia: Assan Bazàiev (2004)
* Volta a la Xina: Andrei Mizúrov (2005)
* Volta a la Independència Nacional: Andrei Mizúrov (2005)
* Volta a Egipte: Ilya Chernyshov (2006)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2004 | 32è (GSII) | Kairat Baigudinov (663è) |
L'equip participa en les proves dels circuits continentals i principalment en les curses del calendari de l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2006 | 1r | Ilya Chernyshov (12è) |
UCI Amèrica Tour
| Temporada | Classificació per equips | Millor ciclista en la classificació individual |
| 2005 | 27è | Assan Bazàiev (366è) |
UCI Àsia Tour
| Temporada | Classificació per equips | Millor ciclista en la classificació individual |
| 2005 | 2n | Andrei Mizúrov (1r) |
| 2006 | 6è | Dmitri Grúzdev (35è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 53è | Assan Bazàiev (166è) |
| 2006 | 91è | Andrei Mizúrov (258è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Osthouse

Osthouse (en alsacià Ohscht) és un municipi francès, situat a la regió del Gran Est, al departament del Baix Rin. L'any 1999 tenia 946 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 739 | 754 | 827 | 850 | 884 | 946 |

## Administració

Llista d'alcaldes :
| Període | Identitat | Partit |
| 2001- | Raymond Fender | |
# Sucursalisme

El Sucursalisme és el nom que es dona a la pràctica política pròpia de les seccions provincials o regionals dels partits polítics espanyols centralitzats. Aquesta forma d'actuació està caracteritzada per la dependència cap a les directrius emanades del centre polític i per la subordinació a aquest primer criteri de la defensa dels interessos del país o del territori.

## Història

El sucursalisme va ser un element consubstancial a la formació dels partits polític espanyols de la Restauració borbònica. El sistema descansava sobre el tornisme o alternança sistemàtica en el govern de l'estat de liberals i conservadors. Aquesta alternança es garantia a través de la manipulació dels processos electorals (caciquisme, cunerisme, etc.), en un context de democràcia molt limitada (sufragi censatari). El model va trobar la seva formulació més estable en el canovisme que aconseguí mantenir el sistema de torns i fraus electorals fins a la Dictadura de Primo de Rivera. El sucursalisme anava vinculat a la concepció centralitzada de l'estat impulsada des del liberalisme conservador (partits dinàstics). D'aquesta manera, el cunerisme no seria possible sense l'existència del sucursalisme, i tot plegat descansaria sobre els sistemes de control de l'electorat (caciquisme).
En els períodes de restabliment de la democràcia (Segona República i transició democratica a partir de 1977) el sucursalisme ha estat obertament qüestionat en diverses comunitats autònomes de l'estat espanyol per formacions polítiques nacionalistes i regionalistes, que en els casos de les nacionalitats amb més consciència identitària l'han converitit en una pràctica minoritària (Catalunya i País Basc). En altres casos les formes sucursalistes han estat atenuades o directament alterades pel reconeixement de cert grau d'autonomia a les seccions territorials dels partits espanyols, sovint no sense evitar la permanència d'un cert nivell de tensió.

## Referències

* ↑ «Sucursalisme». Gran Enciclopèdia Catalana. Barcelona: Grup Enciclopèdia Catalana.
# Palestina (desambiguació)

«Palestina» té aquests significats:
* Palestina, regió geogràfica entre la mar Mediterrània i el riu Jordà
* Estat de Palestina, acceptat l'any 2012 com a estat observador no membre per l'Organització de les Nacions Unides
* Territoris Palestins Ocupats, territoris ocupats per Israel que aspiren a esdevenir un estat independent, administrats per l'Autoritat Palestina de Cisjordània i la Franja de Gaza
* Palestina (província romana), província romana establerta cap a l'any 135 i existent fins a la seva fragmentació al segle IV
* Palestina Primera, província romana creada al segle IV per la divisió de la província de Palestina
* Palestina Segona, província romana creada el 358 per la divisió de la província de Palestina
* Palestina Salutaris, província romana que abraçava la zona del Neguev, Sinaí i el sud-oest de la moderna Jordània, al sud de la mar Morta
* Mandat Britànic de Palestina
# Pablo Sánchez Rodríguez

Pablo Sánchez Rodríguez (Madrid, 14 de gener de 1969) és un exfutbolista madrileny, que ocupava la posició de defensa.
Va debutar a primera divisió a la temporada 91/92, jugant a les files del Real Valladolid CF. No tindria continuïtat al conjunt val·lisoletà, per la qual cosa la seua carrera va prosseguir per diversos equips de Segona Divisió B, com l'Algeciras (dues etapes), el CD Numancia, Màlaga CF o AD Ceuta, fins a la seua retirada el 2005.

## Enllaços externs

* Fitxa del jugador
# Sisè govern del Consell del País Valencià

El sisè govern del Consell del País Valencià fou el gabinet executiu esdevingut després de la remodelació efectuada l'1 d'octubre de 1980 al si del govern valencià en l'etapa preautonòmica sota la presidència d'Enric Monsonís i Domingo (UCD).

## Composició

| Presidència | Partit |
| Enric Monsonís i Domingo | |
| Conselleria | Conseller |
| Conselleria d'Economia i Hisenda | Enric Monsonís i Domingo |
| Conselleria d'Interior | Enric Monsonís i Domingo |
| Conselleria de Treball | Enric Monsonís i Domingo |
| Conselleria d'Educació i Cultura | Josep Peris Soler |
| Conselleria de de Sanitat i Seguretat Social | Josep Peris Soler |
| Conselleria d'Obres Públiques i Urbanisme | Josep Lluís Sorribes Mur |
| Conselleria de Turisme | Josep Lluís Sorribes Mur |
| Conselleria de Transports i Benestar Social | Josep Lluís Sorribes Mur |
| Conselleria d'Indústria i Comerç | Leonardo Ramón Sales |
| Conselleria d'Agricultura | Leonardo Ramón Sales |

## Referències

* ↑ «Govern Preautonòmic - Presidencia de la Generalitat - Generalitat Valenciana». [Consulta: 26 febrer 2023].